Man in hof oor ontvoering, moord van agtjarigeArgieffoto ŉ 23-jarige man het Dinsdag in ŉ hof in Nelspruit, Mpumalanga verskyn op aanklag dat hy ŉ agtjarige meisie ontvoer, verkrag en vermoor het. Linco Believe Makhubela is Sondag in Sabie in hegtenis geneem in verband met die verdwyning van die agtjarige Nokubonga Nonyane, het kol. Mtsholi Bhembe, woordvoerder van die polisie, gesê. Nokubonga is laas op Vrydag, 8 Junie 2018, gesien toe sy saam met haar maats gekuier het. Haar liggaam is die Maandag, op 11 Junie, in ŉ sloot gevind, het Bhembe verduidelik. Mkhubela het in die Kabokweni-landdroshof verskyn. Die saak is tot 27 Julie 2018 uitgestel vir verdere ondersoek. Hy bly in aanhouding.